**Uszka Község Önkormányzata**

**Képviselő-testületének**

**13/2011.(XII.28.)**

**önkormányzati rendelete**

**a Képviselő-testület szervezeti és működési szabályzatáról**

Uszka Község Önkormányzata Képviselő-testülete a helyi önkormányzatokról szóló 1990. évi LXV. törvény 18. § (1) bekezdésében,

a 2. § tekintetében a közigazgatási hatósági eljárás és szolgáltatás általános szabályairól szóló 2004. évi CXL. törvény 19. § (2) bekezdésében,

a 6.§ (2) bekezdése tekintetében a helyi önkormányzatokról szóló 1990. évi LXV. törvény 8.§ (5) bekezdésében,

a 18.§ (3) bekezdése tekintetében a helyi önkormányzatokról szóló 1990. évi LXV. törvény 16.§ (2) bekezdésében

a 21.§ (2) b) pontja tekintetében a helyi önkormányzati képviselők jogállásának egyes kérdéseiről szóló 2000. évi XCVI. törvény 9. § (2) bekezdésében,

a 21. § (2) a) pontja tekintetében a helyi önkormányzati képviselők jogállásának egyes kérdéseiről szóló 2000. évi XCVI. törvény 10/A.§ (3) bekezdésében,

a 21. § (2) e) pontja tekintetében a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény 3. § (4) bekezdésében,

a 25. § tekintetében a helyi önkormányzatokról szóló 1990. évi LXV. törvény 40. § (5) bekezdésében,

a 28.§ tekintetében a nemzeti és etnikai kisebbségek jogairól szóló 1993. évi LXXVII. törvény 27.§ (1) bekezdésében kapott felhatalmazás alapján

- az Alkotmány 44/A. § (1) bekezdés e) pontjában meghatározott feladatkörében eljárva - a következőket rendeli el:

**1. Az önkormányzat, a képviselő-testület és szervei elnevezése, székhelye**

1.§

(1) Az önkormányzat elnevezése: Uszka Község Önkormányzata ( a továbbiakban: Önkormányzat)

 Székhelye:Uszka, Fő utca 100.

(2) Az önkormányzat képviselő-testületének elnevezése: Uszka Község Önkormányzata

 Képviselő-testülete ( a továbbiakban: Képviselő-testület)

 Székhelye: Uszka, Fő utca 100

(3) A Képviselő-testület Bizottsága elnevezése: Uszka Község Önkormányzata Képviselő-testületének Ügyrendi Bizottsága (a továbbiakban: Ügyrendi Bizottság)

 Székhely: Uszka, Fő utca 100.

 (4) A Képviselő-testület hivatalának elnevezése : Tiszabecs Nagyközség Önkormányzat jegyzősége (a továbbiakban: jegyzőség)

 Székhely: Tiszabecs, Rákóczi utca 37.

(5) A Képviselő-testület körbélyegzője középen tartalmazza a Magyar Köztársaság címerét, körben az Uszka Község Képviselő-testülete elnevezést.

(6) A Jegyzőség körbélyegzője középen tartalmazza a Magyar Köztársaság

 címerét, körben Tiszabecs Nagyközség Önkormányzat elnevezést

**2. Az önkormányzat feladat- és hatáskörei**

2. §

A Képviselő-testület a polgármesterre ruházza át a

1. sürgős,rendkívüli élethelyzetben segítséget igénylő esetben az alkalmankénti átmeneti segély

 odaítéléséről maximálisan 10.000,.Ft-ig.

 2. temetési segély odaítéléséről

 3. a személyes gondoskodást nyújtó szociális ellátások igénybevételével

 kapcsolatos kérelmekről

 4. az átmeneti szabad pénzeszközök lekötéséről

 5. a mindenkori költségvetési rendeletben meghatározott módon a jóvá-

 hagyott költségvetési előirányzatok közötti átcsoportosításról

 6. a forgalomképes ingó- és ingatlan vagyon elidegenítéséről 20 Eft egyedi érték-

 határig

 7. az építési telkek, hasznosításáról a képviselő-testület

 által külön határozatban megállapított feltételek alapján.

 8. mint vagyonkezelő szervezet vezetője az ingó vagyontárgyak hasznosításáról.

 9.a gyermekszületési támogatás odaítéléséről

3. §

(1) Az Önkormányzat hatáskörének átruházására, illetve visszavonására az Ügyrendi Bizottság tesz javaslatot.

(2) Az átruházott hatáskör gyakorlója az általa hozott döntésekről beszámol a döntés meghozatalát követő legközelebbi ülésen.

**3. A képviselő-testület működése**

4. §

(1) Az alakuló ülés napirendje:

 a) a Helyi Választási Bizottság beszámolója a választás eredményéről,

 b) települési képviselők eskütétele, megbízólevelek átadása,

 c) polgármester eskütétele, megbízólevél átadása,

 d) polgármester illetményének megállapítása,

 e) alpolgármester választása, megbízólevél átadás eskütétele,

 f) alpolgármester tiszteletdíjának megállapítása,

(2) Az alakuló ülésen a polgármester illetményére a korelnök tesz javaslatot.

(3) Az alpolgármester választását a testület tagjai közül választott ideiglenes bizottság bonyolítja.

(4) Az alpolgármester választásával kapcsolatos titkos szavazásról külön jegyzőkönyv készül, mely tartalmazza:

1. választás időpontját,
2. az ideiglenes bizottság tagjainak nevét,
3. tájékoztatást a szavazás menetéről,
4. a szavazatok számlálásának eredményét,
5. a bizottság tagjainak aláírását.

5. §

1. A Képviselő-testület évente hat ülést tart.
2. A Képviselő-testület ülésének helye az Önkormányzat székhelyének tárgyalóterme, Uszka Fő utca 100.
3. A lakosságot a Képviselő-testület üléséről a polgármester az ülés időpontját megelőzően legalább három nappal a hivatal hirdetőtábláján a meghívó kifüggesztésével tájékoztatja.

**4. A Képviselő-testület üléseinek előkészítése**

6. §

1. A képviselő-testület üléseire meg kell hívni:

a) a települési képviselőket,

b) a Jegyzőt,

c) a helyi cigány kisebbségi önkormányzat elnökét,

d) napirendhez kapcsolódó előadót, külső szakértőt.

7. §

 (1) A képviselő-testületi ülés meghívóját, a napirendi pontokhoz kapcsolódó

előterjesztéseket, a meghívottak részére olyan időpontban kell megküldeni,

hogy azt az ülés előtt legalább 3 nappal megkapják.

(2) Előterjesztésnek minősül:

a) a képviselő-testületi ülés elé terjesztendő rendelet- tervezet,

 b) határozat-tervezet,

 c) beszámoló,

 d) tájékoztató.

(3) Előterjesztés benyújtására jogosultak:

 a) polgármester,

 b) alpolgármester,

 c) képviselő-testület tagjai,

 d) képviselő-testület bizottságának elnöke,

 e) Jegyző.

(4) A rendelet módosítását igénylő előterjesztések az Ügyrendi Bizottság véleményével nyújthatóak be.

(5) Kizárólag írásban nyújthatók be a (4) bekezdésben felsorolt előterjesztések.

(6) Szóbeli előterjesztés esetén is a döntés tervezetét írásban kell benyújtani.

**5. A képviselő-testület ülésének összehívása**

8. §.

1. A polgármesteri és az alpolgármesteri tisztség egyidejű betöltetlensége, illetőleg tartós

 akadályoztatásuk esetén, a Képviselő-testület ülését a legidősebb települési képviselő. hívja össze és vezeti.

(2) Tartós akadályoztatásnak minősül a 30 napot meghaladó távollét.

(3) Rendkívüli ülés összehívására irányuló kezdeményezést, a polgármesterhez,

 az ülés tervezett időpontja előtt 10 nappal írásban kell benyújtani. Az indítványhoz,

 csatolni kell, az ülés időpontjára és napirendjére vonatkozó javaslatot.

(4) A polgármester az ülést legkésőbb az indítvány beérkezésétől számított 15 napon

 belüli időpontra hívja össze.

(5) A képviselő-testület ülése szóban, telefonon is összehívható, az ülés előtt 4 órával, a halasztást nem tűrő esetben, de a sürgősség okát a meghívottal közölni kell.

9. §

A határozatképtelen ülést 8 napon belül változatlan napirenddel kell összehívni. A napirendi javaslathoz készült előterjesztéseket nem kell ismételten megküldeni a meghívottak számára.

10. §

A képviselő-testület az ülés időtartamának elhúzódása esetén dönt arról, hogy az

 ülést félbeszakítja, és az általa meghatározott időpontban a meg nem tárgyalt napirendek tárgyalását folytatja.

11.§.

Az ülésvezető jogkörei:

 a) megállapítja az ülés határozatképességét,

 b) javaslatot tesz az ülés napirendjére,

 c) tárgyalásra bocsátja a napirendi pontokat,

 d) lezárja a vitát,

 e) szavazásra bocsátja a döntési javaslatokat,

 f) lezárja a napirendi pontok tárgyalását,

 g)szünetet rendelhet el,

 h) rendre utasíthatja a képviselő-testület ülését megzavaró résztvevőt,

 i) bezárja az ülést.

12. §

(1) A képviselő-testület ülése napirendjének tárgyalási sorrendje:

 a) polgármester beszámolója a két ülés közötti tárgyalásokról, eseményekről,

 b) lejárt határidejű határozatok végrehajtásáról,

 c) határozathozatalt nem igénylő napirendi pontok.

 d) a határozat meghozatalát igénylő napirendi pontok,

 e) a rendelet alkotását igénylő napirendi pontok,

(2) A képviselő-testület az (1) bekezdésben meghatározott tárgyalási sorrendtől ügyrendi

 javaslatra eltérhet. Az ügyrendi javaslattal kapcsolatos döntést nem kell határozatba foglalni.

(3) Napirendi pont tárgyalási sorrendje:

 a) az előterjesztő kiegészítést tehet az írásos előterjesztéshez,

 b) az előterjesztéssel kapcsolatban állást foglaló bizottság elnöke ismerteti a bizottság véleményét, javaslatát,

 c) az előterjesztéssel kapcsolatos kérdések,

 d) vita az előterjesztéssel kapcsolatban,

 e) módosító javaslatok megtétele,

 f) döntés a módosító javaslatokról,

 g) döntés az eredeti előterjesztésben szereplő javaslatokról.

13.§.

(1) A hozzászólásokra a jelentkezés sorrendjében kerül sor, de a polgármester soron kívül

 is engedélyezhet hozzászólást.

1. Ha ugyanazon személy ugyanazon napirenddel kapcsolatban ismételt hozzászólásra

jelentkezik, a polgármester a második és a további hozzászólásokat kettő percre korlátozhatja.

1. A polgármester a hozzászólótól megvonja a szót,

a) ha a hozzászólás nem az adott napirendhez kapcsolódik,

b) a (2) bekezdésben foglalt időkorlát túllépése esetén.

(4) A hallgatóság számára a polgármester a hozzászólási jogot 3 perc időtartamban biztosítja.

**6. Döntéshozatali eljárás**

14. §

(1) A polgármester a módosító indítványokat, az eredeti javaslatot megelőzve bocsátja szavazásra. A képviselő-testület a módosító indítványokról a javaslat elhangzásának sorrendjében dönt. A módosító indítványok elfogadásához, olyan szavazati arány szükséges, mint a döntéshez.

(2) A módosító indítvány előterjesztője, a szavazás megkezdése előtt indítványát visszavonhatja.

1. Minősített többség szükséges a helyi önkormányzatokról szóló törvényben

 szabályozott eseteken kívül:

1. öt millió forint feletti összegű hitelfelvételhez,

15. §

A polgármester a tanácskozás rendjének fenntartása érdekében:

 a) rendreutasíthatja a rendzavarót,

b) ismétlődő rendzavarás esetén az érintettet – kivéve a helyi önkormányzati képviselőt - a tanácsterem elhagyására kötelezheti.

16. §

1. Bármely képviselő indítványára egyszerű szótöbbséggel név szerinti szavazás rendelhető el.
2. Névszerinti szavazásnál, a polgármester abc sorrendben felolvassa a képviselők névsorát. A névszerinti szavazásról készült listát, a polgármester és a jegyző írja alá, és a képviselő-testület üléséről készült jegyzőkönyvhöz kell csatolni.

17. §

1. A képviselő-testület határozatainak számozását évente újrakezdi. A határozatok

 számozása folyamatos. A határozatok számozására, egész arab számokat kell

 alkalmazni.

(2) A határozat megjelölése – a normatív határozat kivételével – tartalmazza:

a) a képviselő-testület megnevezését,

b) a „határozata” kifejezést,

c) a határozat meghozatalának évét, hónapját, napját,

d) a határozat címét.

 (3) A határozat jelölése:

Uszka Község Önkormányzata

Képviselő-testületének

\_\_\_\_/\_\_\_\_\_( ) határozata

\_\_\_\_\_\_\_\_-ról

(4) A határozat a (2) bekezdésben meghatározottakon túl tartalmazza:

a) a képviselő-testület döntését,

b) a végrehajtásra szolgáló határidő és a végrehajtásért felelős megnevezését.

(5) Az e §-ban foglaltakat, az önkormányzati hatósági ügyekben hozott határozatokra, a közigazgatási hatósági eljárásról és szolgáltatásról szóló törvény rendelkezéseivel összhangban kell alkalmazni.

18. §

(1) A polgármesternél rendelet alkotását kezdeményezheti:

 a) alpolgármester,

 b) képviselő-testület tagjai,

 c) a képviselő-testület bizottsága,

 d) jegyző.

(2) A rendelet-tervezetet a jegyzőség készíti el és megküldi a véleményezésre jogosult szerveknek. A tervezet elkészítésével külső szakértő is megbízható.

(3) A képviselő-testület rendeletét, az Önkormányzat Képviselő testületének Hivatala (4952,Uszka, Fő utca 100.) hirdetőtáblájára történő kifüggesztéssel kell kihirdetni.

(4) A jegyző a kihirdetett önkormányzati rendeletekről nyilvántartást vezet, mely tartalmazza:

1. a rendelet számát,
2. a rendelet címét,
3. a rendelet kihirdetésének idejét,
4. hatályon kívül helyezés, módosítás idejét

 **7. Jegyzőkönyv**

19. §.

1. A képviselő-testület üléséről a jegyzőkönyv két példányban készül.

(2) A jegyzőkönyvbe való betekintést a jegyzőnél lehet kezdeményezni. A jegyzőkönyv Tiszabecsen, ügyfélfogadási időben tekinthető meg. A jegyzőkönyvről másolat kérhető.

20.§.

(1) A képviselő-testület minden évben általában decemberben közmeghallgatást tart, melynek napirendje az éves gazdálkodásról szóló beszámoló és a következő évi tervek és elképzelések bemutatása a várható költségvetési bevételek figyelembe vételével.

(2) A közmeghallgatás helyéről, idejéről, a témakörökről Uszka Község Képviselő testületének Hivatala hirdetőtábláján elhelyezett hirdetménnyel és meghívóval tájékoztatni kell a lakosságot a rendezvény előtt legalább öt nappal.

**8. A képviselő-testület bizottságai**

21. §

(1) Az Ügyrendi Bizottság 2 fő képviselőből és 1 fő nem képviselő tagból áll.

(2) Az Ügyrendi Bizottság ellátja

 a) a vagyonnyilatkozatok kezelését, nyilvántartását, ellenőrzését,

 b) képviselők összeférhetetlenségének vizsgálatát,

 c) képviselő-testület hatáskörébe tartozó döntéseknél titkos szavazás lebonyolítását,

 d) véleményezi a képviselő-testület elé kerülő rendelet-tervezeteket.

e) javaslatot tesz a polgármester illetményének emelésére.

 (3) A képviselő-testület egyes feladatainak ellátására ideiglenes bizottságot is létrehozhat.

**9. A képviselők jogai és kötelezettségei**

 22.§

(1) A képviselő-testület tagja a képviselő-testületi ülésen önkormányzati hatáskörbe tartozó szervezeti, működési, döntési, előkészítési jellegű felvetésként kérdést tehet fel.

(2) A kérdésre, a megkérdezettnek a képviselő-testület ülésén kell válaszolni.

 Amennyiben összetett felvetésről van szó, a képviselő-testület vita nélkül egyszerű szótöbbséggel hozott döntése alapján, 15 napon belül írásban kell a választ megadni.

(3) A képviselő-testület tagjai a testületi ülésen a polgármesterhez, az alpolgármesterhez, a bizottságok elnökeihez, valamint a körjegyzőhöz, önkormányzati ügyekben, szóban vagy írásban, interpellációt terjeszthetnek elő.

(4) Az interpellációt a polgármesternél lehetőleg az ülést megelőző 5 nappal, vagy az ülésen, a napirendek megtárgyalásának megkezdése előtt kell benyújtani.

(5) Amennyiben az interpellációt a képviselő-testület ülését megelőző 5 napon belül nyújtják be, csak abban az esetben kell az ülésen választ adni, ha a válaszadás nem igényel előzetes vizsgálatot. Ellenkező esetben az ülést követő 15 napon belül kell írásban válaszolni, ennek tartalmáról a következő ülésen tájékoztatást kell adni.

(6) A képviselő-testület ülésén az interpellációra adott válasz elfogadásáról először az interpelláló nyilatkozik. Ha a választ nem fogadja el, a képviselő-testület vita nélkül, egyszerű szótöbbséggel dönt az elfogadásról, vagy a kérdés további napirenden tartásáról.

(7) A képviselő, az helyi önkormányzatokról szóló törvényben meghatározottakon túl köteles legalább a testületi ülést megelőző napon bejelenteni, ha az ülésen nem tud részt venni.

**10. Polgármester, alpolgármester, jegyző**

23.§.

 (1) A polgármester a megbízatását társadalmi megbízatásban látja el.

 (2) A polgármester ügyfélfogadást tart minden hónap első csütörtöki napján 13-15 óráig.

24.§

(1) A képviselő-testület, a képviselő-testület tagjai közül 2 fő alpolgármestert választ.

(2) A képviselő testület egy fő nem képviselő testületi tag alpolgármestert választ.

(3) Az alpolgármesterek megbízatásukat társadalmi megbízatásban látják el.

25.§.

 A jegyző ügyfélfogadást tart minden hétfőn 8-16, óráig.

**11. A jegyzőség**

26.§.

 **(1)** Az államigazgatási valamint az önkormányzat működésével kapcsolatos ügyek

döntésre való előkészítését és végrehajtását körjegyzői feladatként Tiszabecs Nagyközség Önkormányzata Képviselő-testületének Polgármesteri Hivatala látja el

 **(2)** A Tiszabecs Nagyközség Önkormányzata Polgármesteri (továbbiakban: Polgármesteri Hivatal) Uszka Községben kirendeltséget működtet, amely ellátja Uszka község Önkormányzat képviselő testületének hivatali teendőit.

 (3) A jegyzőség ügyfélfogadási rendje:

 hétfő 8-16, szerda 8-16, péntek 8-12 óráig.

**12. Társulások**

27. §

A Képviselő-testület tagja a Felső-Tisza Vidéki Kistérségi Társulásnak.

**13. Helyi Kisebbségi Önkormányzat**

28. §

Az önkormányzat a Helyi Kisebbségi Önkormányzat működéséhez biztosítja:

1. a képviselő-testület üléseinek megtartásához az önkormányzat egy-termének ingyenes használatát,
2. a testületi működésével kapcsolatban felmerülő postai, kézbesítési, gépelési, sokszorosítási feladatok ellátását és az ezzel járó költségeket.

**14. Helyi népszavazás, népi kezdeményezés**

29.§

 A képviselő-testület önálló rendeletben szabályozza a helyi népszavazás és népi

 kezdeményezés szabályait, eljárási rendjét.

 .

**15. Az önkormányzat gazdálkodása**

30.§.

 A képviselő-testület az önkormányzat vagyongazdálkodásával kapcsolatos részletes szabályokat külön önkormányzati rendeletben határozza meg.

31.§

(1) A költségvetést, a képviselő-testület két tárgyalási fordulóban fogadja el.

(2) Az első fordulóban:

 a) a költségvetési koncepciót fogadja el a képviselő-testület a rendelkezésre álló

 költségvetési irányelv tartalmának figyelembevételével, az önkormányzati

 feladatok körültekintő és alapos elemzése után,

 b) a második fordulóban történik a költségvetési rendelet kidolgozása, az

 önkormányzati, az államháztartásról szóló, valamint az éves költségvetési

 törvényben meghatározottak szerint.

**16. Záró rendelkezések**

32.§.

(1) Ez a rendelet 2011. december 29. napján lép hatályba (2) Hatályát veszti:

a) Szervezeti és Működési Szabályzatáról szóló ….9/2011 (VII.11.) önkormányzati rendelet.

b) Szervezeti és Működési Szabályzatáról szóló …. /…... (... ….) önkormányzati rendelet módosításáról szóló ../….. (….) önkormányzati rendelet.

dr. Sértő-Radics István s.k. dr. Hegedüs Árpád s.k.

 polgármester jegyző

**Záradék:** Kihirdetve ………….

 dr. Hegedüs Árpád

 jegyző